CELEX: 32014R1259
Language: et
Date: 2014-11-24 00:00:00
Title: Komisjoni rakendusmäärus (EL) nr 1259/2014, 24. november 2014 , 2014. eelarveaastast üle kantud assigneeringu tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5

26.11.2014   
            
            
               ET
            
            
               Euroopa Liidu Teataja
            
            
               L 339/1
            
         KOMISJONI RAKENDUSMÄÄRUS (EL) nr 1259/2014,
   24. november 2014,
   2014. eelarveaastast üle kantud assigneeringu tagasimaksmise kohta kooskõlas Euroopa Parlamendi ja nõukogu määruse (EL) nr 1306/2013 artikli 26 lõikega 5
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 6,
   olles konsulteerinud põllumajandusfondide komiteega
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL, Euratom) nr 966/2012 (2) artikli 169 lõike 3 kohaselt võib kulukohustustega sidumata assigneeringud, mis on seotud nõukogu määruse (EÜ) nr 1290/2005 (3) artikli 3 lõikes 1 nimetatud meetmetega, üle kanda üksnes järgmisse eelarveaastasse. Ülekantavad summad ei tohi ületada 2 % esialgsetest assigneeringutest ega summat, mille võrra eelmisel eelarveaastal vastavalt nõukogu määruse (EÜ) nr 73/2009 (4) artiklile 11 on otsetoetusi kohandatud. Seega võidakse teha täiendavaid makseid lõplikele vahendite saajatele, kelle suhtes kohandamist kohaldati.
            
         
               (2)
            
            
               Määruse (EL) nr 1306/2013 artikli 26 lõike 5 kohaselt maksavad liikmesriigid erandina määruse (EL, Euratom) nr 966/2012 artikli 169 lõikest 3 tagasi assigneeringud, mis on kantud üle lõplikele vahendite saajatele, kelle suhtes sellel eelarveaastal, millesse assigneeringud üle kantakse, kohaldatakse kohandamise määra. Nimetatud tagasimakset lõplikele toetusesaajatele kohaldatakse üksnes nendes liikmesriikides, kus eelmisel eelarveaastal kohaldati finantsdistsipliini (5).
            
         
               (3)
            
            
               Määruse (EL) nr 1306/2013 artikli 26 lõike 7 alusel makstakse kõnealuse määruse artiklis 25 osutatud põllumajandussektori kriisireservi summa kasutamata osa välja kooskõlas kõnealuse määruse artikli 26 lõikega 5.
            
         
               (4)
            
            
               Nõukogu määruse (EL) nr 1181/2013 (6) artikli 1 lõike 1 kohaselt kohaldatakse finantsdistsipliini 2013. kalendriaasta otsetoetuste suhtes.
            
         
               (5)
            
            
               Kuni 15. oktoobrini 2014 ei ole kriisireservist väljamakseid tehtud, mis lubab järeldada, et EAGFi 2014. aasta eelarves reservis olevat summat käesoleval eelarveaastal ei kasutata. Lähtudes andmetest assigneeringute kasutamise kohta ajavahemikul 16. oktoobrist 2013 kuni 15. oktoobrini 2014 EAGFi 2014. aasta eelarve selles osas, mida täidetakse koostöös liikmesriikidega, ning prognoosist eelarve otsese täitmise kohta ajavahemikul 1. jaanuarist 2014 kuni 31. detsembrini 2014, jääb EAGFi 2014. aasta eelarvesse täiendavaid kulukohustustega sidumata assigneeringuid.
            
         
               (6)
            
            
               Liikmesriikide kuludeklaratsioonidest, mis on esitatud 16. oktoobrist 2013 kuni 15. oktoobrini 2014 kestnud ajavahemiku kohta, selgub, et 2014. eelarveaastal kohaldasid liikmesriigid finantsdistsipliinist tulenevat vähendamist 868,2 miljoni euro ulatuses.
            
         
               (7)
            
            
               Seega saab pärast seda, kui komisjon on vastu võtnud määruse (EL, Euratom) nr 966/2012 artikli 169 lõike 3 viienda lõigu kohase otsuse, 2015. eelarveaastasse üle kanda kasutamata assigneeringuid, mis vastavad finantsdistsipliinist tulenevale kohandamise summale, mis oli 2014. eelarveaastal 868,2 miljonit eurot ja mis ei ületa 2 % esialgsetest assigneeringutest, mis on seotud määruse (EÜ) nr 1290/2005 artikli 3 lõikes 1 nimetatud meetmetega.
            
         
               (8)
            
            
               Et kõnealuste assigneeringute tagasimaksmine lõplikele vahendite saajatele oleks proportsionaalne finantsdistsipliinist tuleneva kohandamise summaga, on asjakohane, et komisjon määrab kindlaks summad, mida liikmesriigid saavad tagasimakseteks kasutada.
            
         
               (9)
            
            
               Et liikmesriigid ei peaks tagasimaksmisel tegema täiendavat makset, tuleb käesolevat määrust kohaldada alates 1. detsembrist 2014. Järelikult on käesoleva määrusega kindlaks määratud summad lõplikud ning nende kohaldamine ei mõjuta määruse (EL) nr 1306/2013 artikli 41 lõike 1 kohaseid vähendusi, mis tahes muid korrektsioone, mida komisjon võtab arvesse igakuist makset käsitlevas otsuses liikmesriikide makseasutuste poolt kantud kulude hüvitamiseks 2014. aasta oktoobri eest kooskõlas määruse (EL) nr 1306/2013 artikli 18 lõikega 3, kõnealuse määruse artikli 18 lõike 4 kohaseid mahaarvamisi või lisamakseid või mis tahes otsuseid, mis tehakse raamatupidamise aruande kontrollimise või heakskiitmise menetluse käigus.
            
         
               (10)
            
            
               Määruse (EL, Euratom) nr 966/2012 artikli 169 lõike 3 kohaselt võib kulukohustustega sidumata assigneeringuid kanda üle üksnes järgmisse eelarveaastasse. Seepärast on asjakohane, kui komisjon määrab määruse (EL) nr 1306/2013 artikli 26 lõike 5 kohase tagasimaksmise puhul liikmesriikide kulude toetuskõlblikkuse kuupäevad, võttes arvesse kõnealuse määruse artiklis 39 määratletud põllumajanduslikku eelarveaastat.
            
         
               (11)
            
            
               Kuna andmete avaldamisest assigneeringute kasutamise kohta ajavahemikul 16. oktoobrist 2013 kuni 15. oktoobrini 2014 EAGFi 2014. aasta eelarve selles osas, mida täidetakse koostöös liikmesriikidega, jääb väga vähe aega kuupäevani, kui käesolevat määrust tuleks kohaldama hakata, s.o 1. detsembrini 2014, peaks käesolev määrus jõustuma selle Euroopa Liidu Teatajas avaldamise kuupäeval,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas sätestatakse assigneeringute summad, mis kantakse määruse (EL, Euratom) nr 966/2012 artikli 169 lõike 3 kohaselt üle 2014. eelarveaastast ning mis tehakse määruse (EL) nr 1306/2013 artikli 26 lõike 5 kohaselt kättesaadavaks liikmesriikidele, kes maksavad need tagasi lõplikele vahendite saajatele, kelle suhtes kohaldatakse 2015. eelarveaastal kohandamise määra kooskõlas komisjoni rakendusmäärusega (EL) nr 1227/2014 (7).
   Ülekantavate summade suhtes võtab komisjon vastu määruse (EL) nr 966/2012 artikli 169 lõike 3 viienda lõigu kohase ülekandmisotsuse.
   Artikkel 2
   Liikmesriikide kulud, mis on seotud ülekantud assigneeringute tagasimaksmisega, on liidu rahastamiseks kõlblikud üksnes juhul, kui asjaomased summad on toetusesaajatele välja makstud enne 16. oktoobrit 2015.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   Määrust kohaldatakse alates 1. detsembrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. november 2014
      
         
            Komisjoni nimel
         
         
            presidendi eest
         
         
            põllumajanduse ja maaelu arengu peadirektor
         
         Jerzy PLEWA
      
   
   
      (1)  ELT L 347, 20.12.2013, lk 549.
   
      (2)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).
   
      (3)  Nõukogu määrus (EÜ) nr 1290/2005, 21. juuni 2005, ühise põllumajanduspoliitika rahastamise kohta (ELT L 209, 11.8.2005, lk 1).
   
      (4)  Nõukogu määrus (EÜ) nr 73/2009, 19. jaanuar 2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks (ELT L 30, 31.1.2009, lk 16).
   
      (5)  Euroopa Parlamendi ja nõukogu 17. detsembri 2013. aasta määruse (EL) nr 1307/2013 (millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009) (ELT L 347, 20.12.2013, lk 608) artikli 8 lõike 2 alusel ei kohaldata finantsdistsipliini Bulgaarias, Horvaatias ja Rumeenias.
   
      (6)  Nõukogu määrus (EL) nr 1181/2013, 19. november 2013, millega kehtestatakse nõukogu määruses (EÜ) nr 73/2009 sätestatud otsetoetuste kohandamise määr 2013. kalendriaastaks ja tunnistatakse kehtetuks komisjoni rakendusmäärus (EL) nr 964/2013 (ELT L 313, 22.11.2013, lk 13).
   
      (7)  Komisjoni määrus (EL) nr 1227/2014, 17. november 2014, millega kehtestatakse nõukogu määruses (EÜ) nr 73/2009 sätestatud otsetoetuste kohandamise määr 2014. kalendriaastaks ja tunnistatakse kehtetuks komisjoni rakendusmäärus (EL) nr 879/2014 (ELT L 331, 18.11.2014, lk 6).
   
      LISA
      Ülekantud assigneeringute tagasimaksmiseks saada olevad summad
      
                  (eurodes)
               
            
                  Belgia
               
               
                  13 551 741
               
            
                  Tšehhi Vabariik
               
               
                  21 168 544
               
            
                  Taani
               
               
                  23 196 648
               
            
                  Saksamaa
               
               
                  125 613 712
               
            
                  Eesti
               
               
                  1 999 607
               
            
                  Iirimaa
               
               
                  27 196 811
               
            
                  Kreeka
               
               
                  35 594 447
               
            
                  Hispaania
               
               
                  110 713 618
               
            
                  Prantsusmaa
               
               
                  193 513 120
               
            
                  Itaalia
               
               
                  71 006 784
               
            
                  Küpros
               
               
                  689 016
               
            
                  Läti
               
               
                  2 262 601
               
            
                  Leedu
               
               
                  6 011 809
               
            
                  Luksemburg
               
               
                  813 093
               
            
                  Ungari
               
               
                  26 861 237
               
            
                  Malta
               
               
                  64 499
               
            
                  Madalmaad
               
               
                  19 962 029
               
            
                  Austria
               
               
                  13 848 862
               
            
                  Poola
               
               
                  36 451 389
               
            
                  Portugal
               
               
                  13 001 479
               
            
                  Sloveenia
               
               
                  1 777 463
               
            
                  Slovakkia
               
               
                  8 891 177
               
            
                  Soome
               
               
                  11 301 184
               
            
                  Rootsi
               
               
                  15 739 925
               
            
                  Ühendkuningriik
               
               
                  86 964 834